**METSAMATERJALI MÜÜGILEPING nr 3-3.6.1/2025/57**

(hiliseima digitaalallkirja kuupäev)

**Müüja andmed**

|  |  |  |
| --- | --- | --- |
| **Riigimetsa Majandamise Keskus (RMK)** | Registrikood 70004459  Mõisa/3, Sagadi küla, Haljala vald 45403 Lääne-Viru maakond | Tel 676 7500  E-post [rmk@rmk.ee](mailto:rmk@rmk.ee) |
| Esindaja | Puiduturustusosakonna peaspetsialist  Urmas Treial | Tel 503 3396  [urmas.treial@rmk.ee](mailto:urmas.treial@rmk.ee) |
| Esindusõigus tuleneb (volitamise alus): RMK juhatuse liikme 16.01.2025 käskkiri nr 1-5/7 | | |

**Ostja andmed**

|  |  |  |
| --- | --- | --- |
| **Reta Puit OÜ** | Registrikood 10105310  Ringtee 12, 93815 Kuressaare | Tel 503 9321 |
| Esindaja | Juhataja Andres Kirst | [andres@retapuit.ee](mailto:andres@retapuit.ee) |
| Esindusõigus tuleneb (volitamise alus): ettevõtte põhikiri | | |

1. **Metsamaterjali müügilepingu tüüp, müüdav metsamaterjal ja hind**
   1. Müüja müüb ja ostja ostab riigimetsas raiutud metsamaterjali, mille kogus, sortiment, asukoht, hind ja kvaliteet on sätestatud alljärgnevalt:

|  |  |  |
| --- | --- | --- |
| Sortiment, kogus ja asukoht: | Kvaliteet: | Hind: |
| Vastavalt lisale nr 1 “Tarnegraafik” | Vastavalt lisale 2 “Kvaliteedinõuded” | Vastavalt lisale 3 “Hinnakokkulepe” |

Käesolev leping on sõlmitud Vabariigi Valitsuse 4. jaanuari 2007. a määruse nr 1 § 5 kohaselt läbiviidud avaliku enampakkumise võitnud isikuga.

1. **Metsamaterjali üleandmine, mõõtmine ja kvaliteedi hindamine.**
   1. Metsamaterjali koguse üleandmise tarnetingimus (Incoterms 2020) ja valduse ostjale üleandmise koht ja aeg on kokku lepitud lepingu lisaga 1 „Tarnegraafik“. Müüja volitatud vedaja vormistab metsamaterjali vedamiseks elektroonilise veodokumendi, edaspidi e-veoseleht.
   2. Metsamaterjali mõõtmine ja kvaliteedi hindamine teostatakse ostja laos.
   3. Ostja on kohustatud metsamaterjali üle mõõtma, hindama selle kvaliteedi ja tegema metsamaterjali koorma vastuvõtuandmed müüjale kättesaadavaks virnmaterjalina mõõdetud metsamaterjali puhul 1 (ühe) päeva jooksul metsamaterjali saabumisest ostja lattu, nott-haaval mõõdetud metsamaterjali puhul 3 (kolme) päeva jooksul metsamaterjali saabumisest ostja lattu. Metsamaterjali mõõtmise ja selle kvaliteedi hindamise juures võib viibida müüja esindaja. Metsamaterjali koguse mõõtmine teostatakse vastavalt enampakkumise objektile müüja poolt määratud mõõtmismeetodi alusel. Kvaliteedi hindamine teostatakse lepingu lisa 2 „Kvaliteedinõuded“ toodud juhiste alusel.
   4. Metsamaterjali vastuvõtmisel koostab ostja metsamaterjali mõõtmise aruande, edaspidi nimetatud **mõõtmisraport**. Mõõtmisraportisse peab olema kantud kogu tarnitud metsamaterjali mõõtmist ja kvaliteedi hindamist puudutav informatsioon. Praaknottideks loetakse notid, mis ei vasta lepingu lisas 2 toodud vastava sortimendi kvaliteedinõuetele. Praagi mahuks arvestatakse ainult praaknottide maht. Metsamaterjali koguse maht metsamaterjali üleandmise-vastuvõtmise aktis tuleb määrata täpsusega kolmanda kohani peale koma.
   5. Palkide mõõtmisraporti edastab ostja müüja mõõtmisandmete edastamiseks loodud ftp-serverisse, kasutades talle väljastatud kasutajanime ja parooli või poolte kokkuleppel muu lahenduse kaudu. Mõõtmisraporti struktuur ja vorminõuded on müüja poolt kehtestatud ja edastatakse ostjale.
   6. Virnmaterjali mõõtmisraporti edastab ostja müüjale mõõtmisandmete sisestamiseks ja edastamiseks loodud veebipõhise rakenduse (KPV) kaudu või või poolte kokkuleppel muu lahenduse kaudu.
   7. Metsamaterjali kvaliteet peab vastama lepingu lisas 2 toodud kvaliteedinõuetele. Kui müüja poolt ostjale üleantava metsamaterjali koormas on kvaliteedinõuetele mittevastavat metsamaterjali rohkem kui 10 (kümme) %, on ostjal õigus keelduda kogu selle koguse metsamaterjali vastuvõtmisest.
   8. Kui müüja sorteerib oma kulul kvaliteedinõuetele mittevastava metsamaterjali välja või kui see on koormas eraldi mõõdetav, tasub ostja kvaliteedinõuetele mittevastava metsamaterjali eest hinna, mis on toodud lepingu lisas 3 „Hinnakokkulepe“. Kvaliteedinõuetele mittevastava metsamaterjali kogust ei arvestata tarnegraafikuga kokku lepitud metsamaterjali koguse hulka.
   9. Mõõtmisraporti alusel koostatakse arve. Arve koostamisele võib eelneda metsamaterjali üleandmise-vastuvõtmise akti koostamine ja teisele poolele edastamine juhul, kui see on vajalik metsamaterjali laoarvestuse pidamiseks. Sõltumata eeltoodust metsamaterjali üleandmise-vastuvõtmise akte ei allkirjastata.
   10. Poolel on õigus esitada teisele poolele metsamaterjali koguse ja kvaliteedi mittevastavusest või mõõtmistulemustega mittenõustumisest tulenevad nõuded järgmiselt: ostja müüjale enne metsamaterjali koorma vastuvõtmist, müüja ostjale mõistliku aja jooksul peale mõõtmistulemuste kättesaamist.
   11. Metsamaterjali mõõtmistulemuste kontrollimiseks on pooltel õigus teostada kontrollmõõtmisi, teatades sellistest toimingutest teisele poolele koheselt pärast tarnitud metsamaterjali koguse mõõtmisandmete selgumist. Metsamaterjali koorma mittevastavusest lähtuvad nõuded lahendatakse poolte volitatud esindajate osavõtul või erapooletu mõõtja mõõtmistulemuste alusel. Müüja volitatud esindajateks on töötõendi alusel RMK puidukontrollmõõtjad.
   12. Ostja mittenõustumisel RMK puidukontrollmõõtja mõõtmistulemustega on tal õigus nõuda uut mõõtmist erapooletu mõõtja poolt. Mõõtmise teostamisel erapooletu mõõtja poolt kannab sellega seotud mõõtmise kulud ostja juhul, kui erapooletu mõõtmise tulemus on samaväärne või erineb RMK puidukontrollmõõtja mõõtmistulemusest kuni 4 (neli) %. Muudel juhtudel kannab erapooletu mõõtmise kulud müüja. Pooled aktsepteerivad erapooletu mõõtjana VMF Estonia OÜ või samaväärse sõltumatu mõõtja töötajaid.

2.13. Pooled lepivad lepingu täitmisega seotud kontaktandmed kokku peale lepingu sõlmimist 5 päeva jooksul edastades need poole esindaja e-posti aadressile. Kontaktandmete muutumisel on vastav pool kohustatud teavitama teist poolt viivitamata.

1. Arvelduste kord, Maksetähtaeg ja Krediidilimiit
   1. Metsamaterjali müügilepinguga seonduvad arveldused tehakse tüüptingimuste punktis 5 sätestatud tingimustel.

|  |  |
| --- | --- |
| * 1. Maksetähtaeg   (Tüüptingimuste art. 5) | * 1. Krediidilimiit |
| 21 (kakskümmend üks) päeva | Tagatisele vastav summa |

* 1. Müüja esitab arved metsamaterjali eest elektrooniliselt e-posti aadressile: [retapuit@retapuit.ee](mailto:retapuit@retapuit.ee).
  2. Ostja on esitanud müüjale arvestatud krediidilimiidi summale panga garantiikirja, millel on sätestatud kehtivuse lõpp (hilisem kuupäev, millal peab müüja nõue olema garandi poolt kätte saadud). Krediidilimiit on maksetähtajale vastava metsamaterjali koguse maksumus koos käibemaksuga, millele on lisatud 0,5 kordne ühe kuu metsamaterjali koguse maksumus koos käibemaksuga.

1. **Lepingu kehtivus**
   1. Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.
   2. Lepingu kehtivuse periood on kuni 31.12.2025.
2. **Tüüptingimused metsamaterjali müügilepingu osana ja poolte täielik kokkulepe**
   1. Käesolevas metsamaterjali müügilepingus reguleerimata küsimuste osas rakendatakse Riigimetsa Majandamise Keskuse metsamaterjali müügilepingu tüüptingimusi, mille kehtiv redaktsioon on avaldatud [www.rmk.ee](http://www.rmk.ee). Ostja kinnitab käesolevaga oma allkirjaga, et on nimetatud tüüptingimustega tutvunud ning nende sisust teadlik. Müüjal on õigus tüüptingimusi ühepoolselt muuta tüüptingimustega ettenähtud viisil. Käesolev metsamaterjali müügileping koos lisade ja tüüptingimustega sisaldab endas poolte täieliku kokkuleppe ja sisaldab kõiki lepingus metsamaterjali müüki puudutavaid tingimusi, milles pooled on soovinud kokku leppida.
   2. Lepingu sõlmimisel on lepingul järgmised lisad:
      1. Lisa nr 1 “Tarnegraafik”;
      2. Lisa nr 2 “Kvaliteedinõuded”;
      3. Lisa nr 3 “Hinnakokkulepe”.

**Poolte allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

Urmas Treial Andres Kirst

Lisa 1

RMK ja Reta Puit OÜ vahelise metsamaterjali müügilepingu

nr 3-3.6.1/2025/57 juurde

**TARNEGRAAFIK**

**Pooled lepivad kokku, et lepingu alusel müüdava metsamaterjali tarnegraafik on järgmine:**

1. RMK **26.02.2025** avaliku kirjaliku enampakkumise edukaks tunnistamise protokolli nr 3-3.4/2 kohaselt müüja müüb ja ostja ostab metsamaterjali, mille sortiment, tarnekoht, tarnetingimus ja kogus tarneperioodil **07.03.2025** - **30.06.2025** on sätestatud alljärgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Sortiment** | **Tarnekoht** | **Tarnetingimus** | **Märts** | **Aprill** | **Mai** | **Juuni** | **Kokku** |
| Kasepaberipuit | Roomassaare | DPU | 330 | 420 | 390 | 160 | **1300** |
| Kuusepaberipuit | Roomassaare | DPU | 350 | 490 | 490 | 170 | **1500** |
| Männipaberipuit | Roomassaare | DPU | 700 | 1510 | 700 | 217 | **3127** |

1. Vastuvõtt toimub:

|  |  |  |
| --- | --- | --- |
| Tarnekoht | Vastuvõtt tööpäevadel | Vastuvõtt puhkepäevadel |
| Roomassaare | 8.00-20.00 | 8.00-19.00 |
| Kuressaare | 8.00 – 20.00 | 8.00-19.00 |

1. Pooled lepivad kokku, et müüja kohustus loetakse täidetuks kui tähtajaks üle andmata puidukogus ei ületa 10 (kümme) % kokkulepitud kogusest. Tarnegraafikuga tähtajaks kokkulepitud koguseid ületavad tarnitud kogused loetakse järgnevate tähtaegade kohustuste täitmiseks. Müüjal on lubatud tarnida metsamaterjali sortimendi kogusest tarneperioodi jooksul kuni 10 (kümme) % vähem või rohkem.

**Poolte allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

Urmas Treial Andres Kirst

Lisa 2

RMK ja Reta Puit OÜ vahelise metsamaterjali müügilepingu nr 3-3.6.1/2025/57 juurde

# KVALITEEDINÕUDED

**Pooled lepivad kokku järgmiselt:**

1. Müüja müüb ja ostja ostab riigimetsas raiutud metsamaterjali, mille kvaliteet ja mõõdud on sätestatud alljärgnevalt:

**1.1.** Kasepaberipuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) p. 2.1. sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 6 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0…6,0 m | |
| **Põhipikkus:** | 3,0 (+/- 0,3) m | |

**1.2.** Kuusepaberipuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) p. 2.2. sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 6 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0…6,0 m | |
| **Põhipikkus:** | 3,0 (+/- 0,3) m | |

**1.3.** Männipaberipuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) p. 2.3. sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 6 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0…6,0 m | |
| **Põhipikkus:** | 3,0 (+/- 0,3) m | |

**1.4.** Haavapaberipuit

RMK virnmaterjalide standardis (avaldatud RMK veebilehel [www.rmk.ee](http://www.rmk.ee) ) p. 2.4. sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 6 cm |
| **Maksimaalne tüükapoolse otsa diameeter koorega:** | | Max 70 cm |
| **Pikkus:** | 3,0…6,0 m | |
| **Põhipikkus:** | 3,0 (+/- 0,3) m | |

* 1. Küttepuit

RMK virnmaterjalide standardis (avaldatud RMK veebilehel www.rmk.ee ) p. 2.6. sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 5 cm |
| **Maksimaalne tüükapoolse otsa diameeter koorega:** | | Max 100 cm |
| **Pikkus:** | 3,0…6,0 m | |
| **Põhipikkus:** | 3,0 (+/- 0,3) m | |

* 1. Okaspuuküttepuit

RMK virnmaterjalide standardis (avaldatud RMK veebilehel www.rmk.ee ) p. 2.5. sätestatud kvaliteedinõuded

|  |  |  |
| --- | --- | --- |
| **Diameeter koorega ladvapoolsest otsast:** | | Min 5 cm |
| **Maksimaalne tüükapoolse otsa diameeter koorega:** | | Max 100 cm |
| **Pikkus:** | 3,0…6,0 m | |
| **Põhipikkus:** | 3,0 (+/- 0,3) m | |

* 1. Sätestamata kvaliteeditingimuste, kvaliteeti puudutavate mõistete ja definitsioonide osas juhinduvad pooled RMK virnmaterjalide standardist. Kõikidel nottidel koormas võib esineda lubatud piirides kahjustusi.

**Poolte allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

Urmas Treial Andres Kirst

Lisa 3

RMK ja Reta Puit OÜ vahelise metsamaterjali müügilepingu

nr 3-3.6.1/2025/57 juurde

# HINNAKOKKULEPE

**Pooled kehtestavad hinnaleppe järgmiselt:**

**1.** Müüja müüb ja ostja ostab lepingu lisaga nr 1 kokku lepitud metsamaterjali kogused ostja laos järgmiste hindadega:

|  |  |  |  |  |
| --- | --- | --- | --- | --- |
| **Sortiment** | **Tarnekoht** | **Tarnetingimus** | **Hind (eurot/m³)** | **Hind p.2.8. (eurot/m³)** |
| Kasepaberipuit | Roomassaare | DPU/FAS | 58,20/59,45 | 20,00/21,25 |
| Kuusepaberipuit | Roomassaare | DPU/FAS | 60,20/61,45 | 20,00/21,25 |
| Männipaberipuit | Roomassaare | DPU/FAS | 60,20/61,45 | 20,00/21,25 |

1. Kõikidele hindadele lisandub Eestis kehtiv käibemaks.

**Poolte allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

Urmas Treial Andres Kirst